Olaii praznuje 10 let in zgodba o tem, kako uspeti čez noč 🎉

V podjetju Olaii se v veliki meri ukvarjamo z nočnimi dogodki, zato drži, da se marsikaj pri nas zgodi tudi čez noč. Formula za uspeh pa ni tako enostavna, saj je za nami že na kar nekaj neprespanih noči. Letos namreč praznujemo že polnih 10 let . Na videz mlado podjetje z majhno ekipo je tako nabralo že precej izkušenj. Kljub eksotičnemu imenu pa ne boste verjeli, smo slovensko podjetje z lastno razvojno ekipo.

V tem času smo razvili naše 3 glavne produkte. Po načelu “work smarter, not harder” pa smo izpilili marsikater na oko neopazen proces, ki je organizatorjem dogodkov, gostincem in podjetnikom pozročal številne preglavice. Zavedamo pa se tudi, da je za uspeh ključna dobra uporabniška izkušnja, zato se trudimo, da so naši produkti enostavni za uporabo.

Robusten sistem za brezgotovinsko plačevanje, ki transakcije procesira v manj kot 1 sekundi.

V zadnjih letih smo prerasli v enega od vodilnih ponudnikov za brezgotovinsko plačevanje na večjih dogodkih po Sloveniji. S sistemom Olaii Cashless, ki stremi k najvišjim standardom ter premore brezhibno delovanje tudi v najbolj kaotičnih in nepredvidljivih razmerah.

Brez izpada je deloval na dogodkih z več kot 5000 obiskovalci. Pohvali pa se lahko s konkurenčno prednostjo popolnega “offline” delovanja.

Olaii Cashless

Hvala vsem organizatorjem, ki nam zaupate s sistemi za plačevanje
Hvala več kot 363.000 uporabnikom naših cashless kartic

Šentrock • Žalska noč mladih • Ngenovi dnevi • Praznik idrijskih žlikrofov • Kurzschluss • Ritem mladosti • ECO festival • KKŠ summerfest • Splash festival Velenje • Stellar Beat • Denial of service • Lakeness • FlosFest • Dogodki agencije Kazjansko records • Stična mladih • Summer spark festival • HI Festival • Festival gina Brina • Koncerti agencije Unico • Gourmet Ljubljana •

Najmodernejši sistem za prodajo vstopnic, ki vedno znova izzove trg

Že od samega začetka smo stavili na potencial spletne prodaje vstopnic in mobilnih plačil. V časih “lockdown-ov” nas je doletela sreča v nesreči, ki je kasneje dodala vodo na naš mlin s preoblikovanjem potrošniških navad. Spletni nakupi so po tem obdobju na naši platformi poskočili iz 40% na skoraj 90%!

Olaii ticketing z leti razvijamo in prilagajamo trendom. Vedno smo v lovu za unikatnimi idejami in nišami, s katerimi radi izzovemo trg in presenetimo konkurenco.

Olaii Ticketing

Z takšnim pristopom smo organizatorjem dogodkov, gledališčem in kinodvoranam omogočili:

Zmogljivo spletno pisarno za samostojen vnos dogodkov

Zanesljivo aplikacijo za preverjanje vstopnic

Najenostavnejšo in najhitrejšo nakupno izkušnjo preko mobilnega telefona

Registracijo in odprtje računa za organizatorja v zgolj nekaj urah

Promocijo dogodkov preko socialnih omrežij in uporabo orodij za organizatorje, ki pripomorejo pri takemu načinu oglaševanja

Prenos vstopnic v Google in Apple wallet

Plačilo z Google Pay in Apple Pay

Avtomatiziranje tipov vstopnic

Integracijo kontrole dostopa z vrtljivimi vrati

Blagajno, ki je povezana s ticketing sistemom in omogoča številne dodatne funkcije, kot so abonmaji, rezervacije in sedežni red

Hvala več kot 530 organizatorjem, ki ste samo v letu 2023 objavili 1.492 dogodkov.
Hvala več kot 146.000 registriranim uporabnikom, ki ste v letu 2023 opravili 87% nakupov preko spleta in od tega 89% preko mobilnih naprav.

Lična in nadvse pregledna, gostinci in podjetniki jo obožujejo.

Vezni člen, ki se na tak ali drugačen način nahaja v vseh naših produktih je Olaii blagajna. Za večino podjetnikov je program dovolj zmogljiv že v osnovni — cenovno dostopni verziji, saj ima na voljo upravljanje preko spletne pisarne in deluje brez omejitve izdanih računov ali števila blagajnikov.

Olaii Blagajna

Za zahtevnejše uporabnike je na voljo več kot 10 dodatnih modulov, kot so upravljanje z mizami, beleženje zaloge, eRačuni.. Poleg zmogljivosti pa se blagajna lahko pohvali z enostavnostjo uporabe in nadvse modernim izgledom.

V zadnjem letu smo na zahtevo strank dodali ogromno novih funkcij, hkrati pa omogočili tudi:

Integracijo s POS sistemom Ellypay

SoftPOS integracijo za mobilne blagajne

Najem najmodernejše opreme

Hvala vsem rednim in občasnim uporabnikom naše blagajne

Toliko za prvih 10 let, z novim člankom se oglasimo leta 2034